**Fácánkert Község Önkormányzata Képviselő-testületének .../.... (...) önkormányzati rendelete**

**Fácánkert Község Önkormányzata Képviselő-testületének a köztemetőről és a temetkezés rendjéről szóló 6/2006. (IV.21.) számú önkormányzati rendelete módosításáról**

Fácánkert Község Önkormányzatának Képviselő-testülete a temetőkről és a temetkezésről szóló 1999. évi XLIII. törvény 41. § (3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva – a Fogyasztóvédelmi Egyesületek Országos Szövetségének, mint érdekképviseleti szerv véleményének kikérésével – a következőket rendeli el:

**1. §**

A köztemetőről és a temetkezés rendjéről szóló 6/2006.(IV.21.) önkormányzati rendelet II. Fejezet címe helyébe a következő rendelkezés lép:

*„II. Fejezet*

*A temető fenntartása, létesítménye”*

**2. §**

A köztemetőről és a temetkezés rendjéről szóló 6/2006.(IV.21.) önkormányzati rendelet 6. § (6) bekezdése helyébe a következő rendelkezés lép:

„(6) Ha temetésre kötelezett személy nincs, ismeretlen helyen tartózkodik, vagy a kötelezettségét nem teljesíti, a temetésről a polgármester gondoskodik.”

**3. §**

A köztemetőről és a temetkezés rendjéről szóló 6/2006.(IV.21.) önkormányzati rendelet 16. § (2) bekezdése helyébe a következő rendelkezés lép:

„(2) A Fácánkerti köztemetőben a temetési hely megváltása, újraváltása és a temetőbe történő behajtás díjtalan. Az önkormányzat nem állapít meg temető-fenntartási hozzájárulási díjat, a temetkezési szolgáltatók díj fizetésére nem kötelesek.”

**4. §**

A köztemetőről és a temetkezés rendjéről szóló 6/2006.(IV.21.) önkormányzati rendelet 19. §-a a következő (9) bekezdéssel egészül ki:

„(9) A ravatalozó használata és igénybevétele, a temetési szolgáltatás, egyéb vállalkozói tevékenység előzetes egyeztetést követően, az egyedi igényekhez igazítottan, díjmentesen történik.”

**5. §**

A köztemetőről és a temetkezés rendjéről szóló 6/2006.(IV.21.) önkormányzati rendelet bevezető részében az „1) bekezdésének a)-g) pontjában” szövegrész helyébe a „3) bekezdésében” szöveg és a „figyelemmel az annak végrehajtására kiadott 145/1999. (X.1.) Korm. rendeletben foglaltakra, az elhunytak emlékének méltó megőrzése és ápolása, valamint a temetkezés kegyeleti és közegészségügyi rendeltetésének érvényesítése érdekében a temetkezés, valamint a temető használatának és igénybevételének szabályairól az alábbi rendeletet alkotja.” szövegrész helyébe az „a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva – a Fogyasztóvédelmi Egyesületek Országos Szövetségének, mint érdekképviseleti szerv véleményének kikérésével – a következőket rendeli el:” szöveg lép.

**6. §**

Hatályát veszti a köztemetőről és a temetkezés rendjéről szóló 6/2006.(IV.21.) önkormányzati rendelet

*a)* bevezető részében az „– a továbbiakban: Tv. -” szövegrész,

*b)* szövege,

*c)* szövege,

*d)* szövege.

**7. §**

Ez a rendelet a kihirdetését követő napon lép hatályba, és a kihirdetését követő harmadik napon hatályát veszti.

Végső előterjesztői indokolás

A temetőkre vonatkozó alapvető szabályokat a temetőkről és a temetkezésről szóló 1999. évi XLIII. törvény (a továbbiakban: Törvény)  valamint a végrehajtási rendelete tartalmazza.

A Törvény 41.§ (3) bekezdése felhatalmazást adott az önkormányzatok részére, hogy rendeletben állapítsák meg a köztemetőre vonatkozó szabályokat. Fácánkert Község Önkormányzata Képviselő-testületének 6/2006. (IV.21.) számú rendelete (a továbbiakban: rendelet) tartalmazza ezen szabályokat.

A Tolna Vármegyei Kormányhivatal 2022. év végén – ellenőrzési munkaterv alapján – törvényességi felügyeleti jogkörben vizsgálta az önkormányzatok temetőkről és temetési tevékenységről szóló rendeleteit. Ezen vizsgálat eredményeképpen feljegyzésben indítványozták a rendelet módosítását az alábbiak szerint:

1. A rendelet bevezető részének pontosítása, jogszabályi hivatkozások aktualizálása, a véleményezési jogkört gyakorló érdekképviseleti szerv ezen jogának szerepeltetése
2. Amennyiben nincs temetésre kötelezett, vagy ismeretlen helyen tartózkodik, vagy kötelességét nem teljesíti, a temetésről a polgármester gondoskodik. Jelenlegi szabályozásban nem polgármester, hanem önkormányzat szerepel, ennek módosítása szükséges (6.§ (6) bekezdés)
3. A rendelet tartalmazza azon rendelkezést, miszerint a temetési hely megváltása díjtalan, azonban nem rendelkezik az újraváltásról, a temetőbe történő behajtás díjáról, a temető-fenntartási hozzájárulás díjáról, a temetkezési szolgáltatók díjfizetéséről. Ennek szerepeltetése kötelező, a jelenleg kialakult gyakorlatnak megfelelően valamennyi kategóriában díjmentességet javaslok. (16.§ (2) bekezdés)
4. A rendelet – bár kötelező tartalmi elem – nem rendelkezik a ravatalozó használatának és igénybevételének szabályait, valamint a temetési szolgáltatás, illetőleg a temetőben végzett egyéb vállalkozói tevékenység ellátásának rendjét. Mivel a temető használata rendkívül ritka, ezért javaslom, hogy a használat és igénybevétel rendje előzetes egyeztetést követően, egyedi igényekhez igazítottan, díjmentesen történjék (19.§ (9) bekezdés).

A rendelet szerkezete nem felelt meg a jogszabályszerkesztésről szóló 61/2009. (XII.14.) IRM rendelet előírásainak, így a módosítás a szerkezeti hibák javítását is tartalmazza.

Mindezekre való tekintettel indokolt a rendelet módosítása.